Անդրեա Պետանյա

**Անդրեա Պետանյա** (, ), իտալացի պրոֆեսիոնալ ֆուտբոլիստ։ Ներկայումս Ատալանտայից վարձավճարով հանդես է գալիս ՍՊԱԼ-ի և Իտալիայի ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Միլան
Պետանյան Միլանի ակադեմիայի սան է։ Իր պրոֆեսիոնալ դեբյուտը նշեց 2012 թվականի դեկտեմբերի 4-ին՝ փոխարինելով Բոյան Կրկիչին Չեմպիոնների Լիգայի Զենիտ Սանկտ Պետերբուրգի դեմ խաղում։ Առաջին հանդիպումը Սերիա A-ում անցկացրեց 2013 թվականի օգոստոսի 24-ին՝ փոխարինելով Ստեֆան Էլ Շարավիին Վերոնայի դեմ խաղում։ Սեպտեմբերի 2-ին Պետանյան վարձավճարով միացավ Սամպդորիային։ Իր դեբյուտը ակումբի կազմում նշեց սեպտեմբերի 28-ին՝ փոխարինելով Մանոլո Գաբիադինիին Միլանի դեմ խաղում։ Հունվարին իտալացին վերադարձավ վարձավճարից՝ Սամպդորիայի կազմում անցկացրած 5 հանդիպումներից հետո։ 2013-14 մրցաշրջանում Պետանյան անցկացրեց ևս 2 հանդիպում Միլանի կազմում։

2014 թվականի հուլիսի 16-ին Պետանյան վարձավճարով տեղափոխվեց Լատինա։ Իր դեբյուտը նշեց օգոստոսի 17-ին՝ փոխարինման մտնելով Իտալիայի գավաթի Նովարայի դեմ խաղում։ Առաջին հանդիպումը Սերիա B-ում անցկացրեց սեպտեմբերի 10-ին՝ Վիչենցայի դեմ խաղում։ Հունվարի 12-ին Պետանյան վերադարձավ Միլան՝ Լատինայի կազմում անցկացրած 13 խաղերից հետո։ Հունվարի 14-ին իտալացին մինչև մրցաշրջանի ավարտը վարձավճարով միացավ Վիչենցային։ Իր դեբյուտը ակումբի կազմում նշեց հունվարի 17-ին՝ Լատինայի դեմ խաղում։ Իր առաջին գոլը պրոֆեսիոնալ կարիերայում խփեց փետրվարի 14-ին՝ Բարիի դեմ խաղում։ Վիչենցայի կազմում Պետանյան անցկացրեց 14 հանդիպում՝ դառնալով 1 գոլի և 2 գոլային փոխանցման հեղինակ։

2015 թվականի օգոստոսի 30-ին Պետանյան վարձավճարով միացավ Ասկոլիին։ Իր դեբյուտը նշեց սեպտեմբերի 12-ին՝ փոխարինման մտնելով Վիրտուս Լանչանոյի դեմ խաղում։ Իր առաջին գոլը խփեց սեպտեմբերի 19-ին՝ Չեզենայի դեմ խաղում։ 2016 թվականի փետրվարի 15-ին Պետանյան դուբլ ձևակերպեց Բրեշիայի դեմ խաղում, իսկ հանդիպումն ավարտվեց 2-2 հաշվով։ Փետրվարի 20-ին նա խփեց Կոմոյի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ապրիլի 19-ին իտալացին հեռացվեց խաղադաշտից Բարիի դեմ խաղում՝ կարմիր քարտ ստանալով փոխարինման մտնելուց 26 րոպե հետո։ Ասկոլիի կազմում Պետանյան անցկացրեց 32 հանդիպում՝ դառնալով 7 գոլի հեղինակ։

### Ատալանտա
2016 թվականի հունվարի 25-ին Պետանյան պայմանագիր կնքեց Ատալանտայի հետ, և մինչև մրցաշրջանի ավարտը վարձավճարով վերադարձավ Ասկոլի։ Իր դեբյուտը Ատալանտայի կազմում Պետանյան նշեց օգոստոսի 13-ին՝ փոխարինման մտնելով Իտալիայի գավաթի Կրեմոնեզեի դեմ խաղում։ Իր առաջին գոլը խփեց օգոստոսի 21-ին՝ Լացիոյի դեմ խաղում։ Հոկտեմբերի 2-ին իտալացին խփեց Նապոլիի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Հոկտեմբերի 30-ին Պետանյան 2 գոլային փոխանցման հեղինակ դարձավ Ջենոայի դեմ խաղում։ 2017 թվականի ապրիլի 2-ին նա կրկին 2 գոլային փոխանցում տվեց Ջենոայի դեմ խաղում։ Իր առաջին մրցաշրջանում Պետանյան անցկացրեց 36 հանդիպում՝ դառնալով 5 գոլի և 9 գոլային փոխանցման հեղինակ։

Իր առաջին հանդիպումը Եվրոպայի Լիգայում Պետանյան անցկացրեց 2017 թվականի սեպտեմբերի 14-ին՝ Էվերտոնի դեմ խաղում՝ այս խաղում տալով 2 գոլային փոխանցում։ Սեպտեմբերի 20-ին նա գոլի և գոլային փոխանցման հեղինակ դարձավ Կրոտոնեի դեմ խաղում։ Դեկտեմբերի 7-ին իտալացին խփեց Եվրոպայի Լիգայի Օլիմպիկ Լիոնի դեմ հանդիպման միակ գնդակը՝ 1-0 հաշվով հաղթանակ պարգևելով Ատալանտային։ 2018 թվականի փետրվարի 18-ին Պետանյան գոլ խփեց Ֆիորենտինայի դեմ խաղում, իսկ հանդիպումն ավարտվեց 1-1 հաշվով։ Մարտի 18-ին նա 3 գոլային փոխանցում տվեց Վերոնայի դեմ խաղում։ 2017-18 մրցաշրջանում Պետանյան անցկացրեց 39 հանդիպում բոլոր մրցաշարերում՝ դառնալով 6 գոլի և 9 գոլային փոխանցման հեղինակ։

2018 թվականի հուլիսի 19-ին Պետանյան 1 տարվա վարձավճարով տեղափոխվեց ՍՊԱԼ։ Իր դեբյուտը ակումբի կազմում նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Իտալիայի գավաթի Սպեցիայի դեմ խաղում։ Նա խփեց այս հանդիպման միակ գնդակը՝ 1-0 հաշվով հաղթանակ պարգևելով ՍՊԱԼ-ին։ Սեպտեմբերի 17-ին Պետանյան դուբլ ձևակերպեց Ատալանտայի դեմ խաղում՝ օգնելով իր թիմին հաղթել 2-0 հաշվով։

## Միջազգային կարիերա
Պետանյան ներկայացրել է Իտալիան բոլոր տարիքային երիտասարդական հավաքականներում։ 2017 թվականի հունիսին նա մինչև 21 տարեկանների հավաքականի կազմում մասնակցեց Եվրոպայի առաջնությանը։ Առաջնությունում Պետանյան անցկացրեց 4 հանդիպում՝ գոլի հեղինակ դառնալով խմբային փուլի Դանիայի դեմ խաղում։ Իտալիան հասավ մրցաշարի կիսաեզրափակիչ, որտեղ 3-1 հաշվով պարտվեց Իսպանիային։

Իտալիայի ազգային հավաքական Պետանյան առաջին անգամ հրավիրվեց 2017 թվականի մարտին՝ Ալբանիայի և Նիդերլանդների դեմ խաղերի համար։ Իր դեբյուտը ազգային հավաքականում նշեց մարտի 28-ին՝ փոխարինելով Էդերին Նիդերլանդների դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 26-ի դրությամբ*

### Միջազգային վիճակագրություն
*2018 թվականի սեպտեմբերի 26-ի դրությամբ*

## Ծանոթագրություններ

## Արտաքին հղումներ
* Պետանյայի պաշտոնական Ֆեյսբուքի էջը
* Պետանյայի պաշտոնական Տվիտերի էջը
* Պետանյայի պաշտոնական Ինստագրամի էջը
* Պետանյան transfermarkt-ում
* Պետանյան soccerbase.com-ում
* Պետանյան WhoScored.com կայքում
* Պետանյան ՍՊԱԼ-ի պաշտոնական կայքում
* Պետանյան Սերիա A-ի պաշտոնական կայքում 
* Պետանյան ՈՒԵՖԱ-ի պաշտոնական կայքում

Կատեգորիա:Ասկոլիի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լատինայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Վիչենցայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ